CELEX: 32018D1213(03)
Language: lt
Date: 2018-12-06 00:00:00
Title: 2018 m. gruodžio 6 d. Komisijos įgyvendinimo sprendimas dėl vyno sektoriaus produkto Graves supérieures (SKVN) specifikacijos pakeitimo paraiškos, numatytos Europos Parlamento ir Tarybos reglamento (ES) Nr. 1308/2013 105 straipsnyje, paskelbimo Europos Sąjungos oficialiajame leidinyje

13.12.2018   
               
               
                  LT
               
               
                  Europos Sąjungos oficialusis leidinys
               
               
                  C 449/22
               
            
         KOMISIJOS ĮGYVENDINIMO SPRENDIMAS
         2018 m. gruodžio 6 d.
         dėl vyno sektoriaus produkto Graves supérieures (SKVN) specifikacijos pakeitimo paraiškos, numatytos Europos Parlamento ir Tarybos reglamento (ES) Nr. 1308/2013 105 straipsnyje, paskelbimo Europos Sąjungos oficialiajame leidinyje
         
         (2018/C 449/06)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 97 straipsnio 3 dalį,
         kadangi:
         
                     (1)
                  
                  
                     remdamasi Reglamento (ES) Nr. 1308/2013 105 straipsniu, Prancūzija pateikė produkto „Graves supérieures“ specifikacijos pakeitimo paraišką;
                  
               
                     (2)
                  
                  
                     Komisija paraišką išnagrinėjo ir nustatė, kad Reglamento (ES) Nr. 1308/2013 93–96 straipsniuose, 97 straipsnio 1 dalyje ir 100–102 straipsniuose nustatytos sąlygos įvykdytos;
                  
               
                     (3)
                  
                  
                     siekiant suteikti galimybę pagal Reglamento (ES) Nr. 1308/2013 98 straipsnį pateikti prieštaravimo pareiškimus, Europos Sąjungos oficialiajame leidinyje reikia paskelbti produkto „Graves supérieures“ specifikacijos pakeitimo paraišką,
                  
               NUSPRENDĖ:
         
            Vienintelis straipsnis
            Pagal Reglamento (ES) Nr. 1308/2013 105 straipsnį pateikta produkto „Graves supérieures“ (SKVN) specifikacijos pakeitimo paraiška pateikiama šio sprendimo priede.
            Remiantis Reglamento (ES) Nr. 1308/2013 98 straipsniu, per du mėnesius nuo šio sprendimo paskelbimo dienos Europos Sąjungos oficialiajame leidinyje galima paprieštarauti šio straipsnio pirmoje pastraipoje nurodyto pavadinimo specifikacijos pakeitimui.
         
         
            Priimta Briuselyje 2018 m. gruodžio 6 d.
            
               
                  Komisijos vardu
               
               Phil HOGAN
               
                  Komisijos narys
               
            
         
         
            (1)  OL L 347, 2013 12 20, p. 671.
      
      
         
            PRIEDAS
            „GRAVES SUPÉRIEURES“
            
               PDO-FR-A1014-AM02
            
            
               Paraiškos pateikimo data: 2016 m. kovo 7 d.
            
            SPECIFIKACIJOS PAKEITIMO PARAIŠKA
            1.   Pakeitimui taikomos taisyklės
            
            Reglamento (ES) Nr. 1308/2013 105 straipsnis – Reikšmingas pakeitimas
            2.   Pakeitimo aprašymas ir pagrindimas
            
            2.1.   
                  Geografinė vietovė
               
            
            Specifikacijos I skyriaus IV punkto 1 dalis iš dalies keičiama taip:
            
                        —
                     
                     
                        po žodžio „Virelade“ įterpiami žodžiai „ir Coimières komunos dalyje, sutampančioje su A (vadinamąja Herrères) sekcija – 1-asis kadastro lapas (1934 m. persvarstytas planas), patvirtintas 2010 m. lapkričio 5 d. išsaugojimo plano kopijoje.“ Šiuo pakeitimu siekiama į geografinę vietovę įtraukti Coimères komunos dalį, kurioje naudojami vynmedžių sodinimo ir vyno gamybos metodai tiek kraštovaizdžio, tiek ir topografiniu, hidrologiniu, geologiniu bei dirvožemio požiūriais yra labai panašūs į SKVN „Graves supérieures“ gamybos vietovėje naudojamus metodus. Ši Coimères komunos dalis geografiškai yra SKVN „Graves supérieures“ geografinės vietovės tęsinys.
                        Prašymas įtraukti Coimères komuną buvo pateiktas dar 1938 m. – po nacionalinio nuorodos pripažinimo, kai tuometinis ekonominės veiklos vykdytojas pranešė apie pastebėtą klaidą. Vėliau, nepaisant keleto palankių nacionalinių institucijų sprendimų minėtą komuną įtraukti į geografinę nuorodos vietovę, sprendimas niekada nebuvo oficialiai priimtas. Taigi, šiandien komuną įtraukiant į nustatytą geografinę vietovę, paprasčiausiai ištaisoma sena klaida.
                     
                  
                        —
                     
                     
                        žodžiai „Martignas-sur-Jalle“ ir „Saint-Jean-d’Illac“ išbraukiami. Šio pakeitimo tikslas – iš geografinės vietovės išbraukti Martignas-sur-Jalle ir Saint-Jean-d’Illac savivaldybes, kuriose vynas nebegaminamas, vynuogės neauginamos ir nėra sklypų, skirtų aptariamos SKVN gamybai.
                        Iš dalies atitinkamai pakeičiamas bendrojo dokumento 6 punktas.
                     
                  2.2.   
                  Nustatyti sklypai
               
            
            Specifikacijos I skyriaus IV punkto 2 dalyje po žodžių „2011 m. vasario 10 d.“ įterpiami žodžiai „ir nuolatinio 2013 m. rugsėjo 4 d. komiteto, kurį delegavo nacionalinis komitetas“. Šiuo pakeitimu siekiama įtraukti datą, kai kompetentingos valdžios institucijos patvirtino geografinėje gamybos vietovėje nustatytų sklypų pakeitimą. Sklypų nustatymas reiškia geografinėje gamybos vietovėje esančių sklypų, kuriuose gali būti gaminamas saugomos kilmės vietos nuoroda žymimas produktas, parinkimą.
            Bendrajam dokumentui šis pakeitimas įtakos neturi.
            2.3.   
                  Visuminė alkoholio koncentracija, išreikšta tūrio procentais
               
            
            Specifikacijos I skyriaus IX punkto 1 dalis iš dalies keičiama taip:
            
               „Sodrinant saugomos kilmės vietos nuorodos „Graves supérieures“ vynus sausu cukrumi arba rektifikuota koncentruota misa, visuminė alkoholio koncentracija tūrio procentais neturi būti padidinta daugiau kaip 15 %. Leidžiama sodrinti daline koncentruota misa, skirta vynui gaminti, bet ne daugiau kaip 10 % tokiu būdu sodrinto tūrio. Taip visuminę alkoholio koncentraciją tūrio procentais galima padidinti iki 19 % tūrio.“
            
            Šios nuostatos atitinka Reglamentą (ES) Nr. 1308/2013, kurio VII priedo II dalies 1 punkte numatyta, kad „be sodrinimo arba sodrinant tik naudojant VIII priedo I dalies B skirsnio 1 dalyje išvardytas dalinio koncentravimo procedūras, pagamintų vynų, kuriems suteikta saugoma kilmės vietos nuoroda, visuminės alkoholio koncentracijos tūrio procentais viršutinė riba gali viršyti 15 tūrio proc., jei tokia galimybė numatyta atitinkamos saugomos kilmės vietos nuorodos techninėje byloje pateikiamoje produkto specifikacijoje“.
            Galimybė sodrintų vynų visuminę alkoholio koncentraciją padidinti iki 19 % į Reglamentą (ES) Nr. 1308/2013 įtraukta Reglamentu (ES) 2017/2393. Šio pakeitimo tikslas – konsoliduoti specifikaciją, atsižvelgiant į tai, kad vynai, pagaminti iš pernokusių vynuogių „Graves supérieures“, gali pasiekti didelę alkoholio koncentraciją, o teisės aktuose reikalaujama, kad ši galimybė būtų įtraukta į produkto specifikaciją.
            Bendrajam dokumentui šis pakeitimas įtakos neturi.
            2.4.   
                  Ryšys su vietove
               
            
            Specifikacijos I skyriaus X punkto 1 dalyje skaičius „43“ pakeičiamas skaičiumi „42“. Šis pakeitimas atitinka ištaisytą geografinės vietovės komunų skaičių, išbraukus dvi Martignas-sur-Jalle ir Saint-Jean-d’Illac komunas ir įtraukus Coimères komunos dalį.
            Iš dalies atitinkamai pakeičiamas bendrojo dokumento punktas „Ryšys su vietove“.
            BENDRASIS DOKUMENTAS
            1.   Pavadinimas
            
            „Graves supérieures“
            2.   Geografinės nuorodos tipas
            
            SKVN – saugoma kilmės vietos nuoroda
            3.   Vynuogių produktų kategorijos
            
            
                     
                        1.
                     
                     
                        Vynas
                     
                  4.   Vyno (-ų) aprašymas
            
            Tai stiprūs, aromatingi, aukso spalvos ir džiovintų vaisių kvapo baltieji neputojantys vynai su liekamuoju cukrumi, pagaminti daugiausia iš sémillon B veislės pernokusių vynuogių, kurių derlius nuimamas rankomis per kelis kartus. Gaivumo suteikia sauvignon B ir muscadelle B veislių naudojimas.
            Visuminė natūrali alkoholio koncentracija yra ne mažesnė kaip 13,5 %.
            Fermentuojamo cukraus kiekis (G+F) yra 34 g/l arba didesnis.
            Kiti analizės kriterijai atitinka ES teisės aktuose nustatytus reikalavimus.
            Bendrosios analitinės savybės
            
                        Didžiausia bendra alkoholio koncentracija (tūrio %)
                     
                     
                         
                     
                  
                        Mažiausia faktinė alkoholio koncentracija (tūrio %)
                     
                     
                        12
                     
                  
                        Mažiausias bendras rūgščių kiekis
                     
                     
                        Miliekvivalentais litre
                     
                  
                        Didžiausias lakiųjų rūgščių kiekis (miliekvivalentais viename litre)
                     
                     
                        25
                     
                  
                        Didžiausias bendras sieros dioksido kiekis (miligramais viename litre)
                     
                     
                         
                     
                  5.   Vyno gamybos metodai
            
            a.   
                  Pagrindiniai vynininkystės metodai
               
            
            
               Tankis ir atstumas
            
            Auginimo praktika
            Minimalus vynuogyno tankumas – 5 000 vynmedžių sodinių viename hektare.
            Atstumas tarp eilių negali būti didesnis nei 2 m, o atstumas tarp augalų toje pačioje eilėje ne mažesnis nei 0,8 m.
            
               Vynmedžių genėjimas
            
            Auginimo praktika
            Genima ne vėliau kaip išsiskleidus lapams (Lorenz 9 etapas).
            Vynmedžiai genimi taikant toliau nurodytus metodus, paliekant ne daugiau kaip dvylika pumpurų:
            
                        —
                     
                     
                        vadinamasis trumpas genėjimas (arba su ataugomis (coursons)) arba ilgasis genėjimas (à astes),
                     
                  
                        —
                     
                     
                        trumpas genėjimas paliekant dvi šakas arba genėjimas vėduoklės forma su keturiomis šakomis.
                     
                  
               Vynuogių derliaus nuėmimas
            
            Vyno gamybai taikomi apribojimai
            Vynai gaminami iš rankomis per kelis kartus nuskintų pernokusių vynuogių (matyti kilnusis pelėsis ar suvytusi šakelė).
            
               Sodrinimas
            
            Specifinis vynininkystės metodas
            Sodrinti leidžiama laikantis specifikacijoje nustatytų taisyklių.
            b.   
                  Didžiausias gamybos kiekis
               
            
            48 hektolitrai iš vieno hektaro
            6.   Nustatyta vietovė
            
            Vynuogių derlius nuimamas, vyndaryste užsiimama, vynai gaminami ir brandinami šiose Žironos departamento komunose: Arbanats, Ayguemortes-les-Graves, Beautiran, Bègles, La Brède, Budos, Cabanac-Villagrains, Cadaujac, Canéjan, Castres-Gironde, Cérons, Cestas, Eysines, Gradignan, Guillos, Le Haillan, Illats, Isle-Saint-Georges, Landiras, Langon, Léogeats, Léognan, Martillac, Mazères, Mérignac, Pessac, Podensac, Portets, Pujols-sur-Ciron, Roaillan, Saint-Médard-d’Eyrans, Saint-Michel-de-Rieufret, Saint-Morillon, Saint-Pardon-de-Conques, Saint-Pierre-de-Mons, Saint-Selve, Saucats, Talence, Toulenne, Villenave-d’Ornon, Virelade ir Coimières komunos dalyje, sutampančioje su A (vadinamąja Herrères) sekcija – 1-asis kadastro lapas (1934 m. persvarstytas planas), patvirtintas 2010 m. lapkričio 5 d. išsaugojimo plano kopijoje.
            7.   Pagrindinės vyninių vynuogių veislės
            
            
                         
                     
                     
                        
                           Muscadelle B
                        
                     
                  
                         
                     
                     
                        
                           Sauvignon B
                        
                     
                  
                         
                     
                     
                        
                           Sauvignon gris G
                        
                     
                  
                         
                     
                     
                        
                           Semillon B
                        
                     
                  8.   Ryšys (-iai) su geografine vietove
            
            Saugomos kilmės vietos nuorodos „Graves supérieures“ geografinė vietovė – tai maždaug dešimties kilometrų pločio juosta kairiajame Garonos krante, einanti nuo Bordo šiaurinės iki Langono pietrytinės dalies.
            Kaip matyti iš pavadinimo, „Graves supérieures“ vietovėje yra žvirgždo, daugiau ar mažiau stambių akmenų, žvyro ir smėlio, kurie susimaišę su dumblu ir moliu. Vietomis jie guli ant klinčių paviršiaus, tačiau daugiausia ant gryno smėlio ar su geležimi susimaišiusio smiltainio, molio. Vietovė apima 42 Žirondos departamento komunas.
            Dirvožemio formavimasis yra ilga ir sudėtinga geologinė istorija, glaudžiai susijusi su Garonos atsiradimu, jos pasikeitusia vaga ir vienas po kito einančiais kvartero periodo ledynmečio laikotarpiais. Per šiuos laikotarpius Pirėnų ledynai išgraužia slėnius, atsiranda uolėti dariniai, kuriais upeliai teka iki Bordo regiono. Šiandien vieninteliai šių palaipsniui besikaupusių darinių pėdsakai yra žvyringos kalvos.
            Dėl didelio žvirgždo ir akmenukų kiekio susidariusiam dirvožemiui būdingas didelis pralaidumas. Nors „Graves supérieures“ išskirtinumą lemia ne vien dirvožemis, jis yra produkto kokybės pagrindas ir įrodymas. Dėl šlaitų, kuriais gerai nuteka vanduo, gerai drenuojamas dirvos paviršius. Tokį drenavimą sustiprina ir platus hidrografinis Garonos intakų tinklas. Dėl dirvožemio ypatumų vynmedžių aprūpinimas vandeniu labai griežtai reglamentuojamas.
            Klimatas yra ypatingas ir tinkantis vynuogynams – vakaruose nuo blogų orų jį saugo pušynai, svarbus temperatūros reguliatorius. Nuo karščių ir drėgmės pertekliaus gelbsti natūralus vėdinimas, atsirandantis dėl arti esančios Garonos upės, o vandenyno įtaka padeda apsisaugoti pavasario šalnų. Vynuogynų kraštovaizdį tarp upės ir pušynų sudaro nuolaidūs šlaitai, kuriuos dengiantys šviesūs ir blizgūs akmenukai atspindi šviesą į vynuoges.
            „Graves supérieures“ regionas, kur imti gaminti garsūs Bordo regiono baltieji ir raudonieji vynai, yra dar ir šiandien naudojamų vyno gamybos metodų lopšys. Jūriniam klimatui veikiant auginamos vynuogės nuo XVII ir XVIII amžių buvo paremiamos poliais, po to paplito treliažai ir griežti genėjimo metodai; visa tai buvo daroma tam, kad vynuogių derlius būtų vienodas, o lapų paviršius – pakankamas fotosintezei, užtikrinančiai gerą brandą.
            Laikantis taikomų metodų, vynuogėms auginti nustatyti sklypai su būdingomis natūralaus drenažo savybėmis skirstomi pagal jų drenavimo kokybę arba pagal vietą – kalvos viršūnėje ar šlaite. Neįtraukiamos tos vietos, kurioms dėl geografinės ir topografinės padėties – atokumo nuo Garonos (kai nebesiekia upės terminio reguliavimo įtaka) ar izoliacijos dėl miško (kai blokuojami šalto oro srautai) būdingos pavasario šalnos.
            Tiksliai apibrėžiant sklypus užtikrinama, kad vietinių veislių vynuogių, kurios per ilgą laiką buvo atrinktos dėl savo tinkamumo ilgam saugojimui ir brandai – dalykų, reikalingų produktų vežimui ilgais nuotoliais – savybės optimaliai atsiskleistų.
            Vynai, kurių kilmės vietos nuoroda yra „Graves supérieures“ – tai vien stiprūs, aromatingi, aukso spalvos ir džiovintų vaisių kvapo baltieji vynai su liekamuoju cukrumi, pagaminti daugiausia iš sémillon B veislės pernokusių vynuogių, kurių derlius nuimamas rankomis per kelis kartus. Geografinės nuorodos geografinės vietovės klimato savybės yra ypač palankios taikant šį derliaus nuėmimo būdą. Sauvignon B ir muscadelle B veislės, kurių derlius nuimamas taikant tuos pačius metodus, vynams suteikia gaivumo. Šis gaivumas atsiranda ir dėl smėlingo ar molingo dirvožemio, kuriame yra SKVN sklypai; dėl tokio dirvožemio šie vynai su liekamuoju cukrumi yra gerai subalansuoti, subtilūs ir pasižymi gėlių ir vaisių aromatais. Šie vynai gali būti kelis metus brandinami, juos taip pat galima gerti tik pagamintus.
            Siekiant užtikrinti pakankamą vynuogių derlių nedidinant vynuogių kiekio ant vynuogienojų (taip užtikrinama tinkama branda), padidintas mažiausias leistinas augalų sodinimo tankumas.
            Dėl netoliese esančio Bordo uosto, kuriame istoriškai buvo intensyviai plėtojama prekybos rinka, padėjusi šiems vynams paplisti pasaulyje, originalių geografinių bei dirvožemio savybių saugomos kilmės vietos nuoroda „Graves supérieures“ tapo žinoma tarptautiniu mastu.
            9.   Kitos pagrindinės sąlygos
            
            
               
                  Arčiausiai esanti vietovė
               
            
            
               Teisinis pagrindas
            
            Nacionalinės teisės aktai
            
               Papildomų sąlygų rūšis
            
            Su gamyba nustatytoje geografinėje vietovėje susijusi nukrypti leidžianti nuostata
            
               Sąlygos aprašymas
            
            Arčiausiai esanti vietovė, kuriai taikoma su vyndaryste, vyno gamyba ir brandinimu susijusi nukrypti leidžianti nuostata, apima šias Žironos departamento komunas: Barsac, Beguey, Bieujac, Bommes, Cadillac, Castets en Dorthe, Fargues, Langoiran, Loupiac, Le Pian sur Garonne, Preignac, Rions, Saint-Loubert, Saint-Maixant, Saint-Pierre-d’Aurillac, Sainte-Croix-du-Mont ir Sauternes.
            
               
                  Stambesnė geografinė vietovė
               
            
            
               Teisinis pagrindas
            
            Nacionalinės teisės aktai
            
               Papildomų sąlygų rūšis
            
            Papildomos nuostatos dėl ženklinimo
            
               Sąlygos aprašymas
            
            Vynų, kuriems suteikta saugoma geografinė nuoroda, etiketėse galima nurodyti stambesnę geografinę vietovę „Vin de Graves“.
            Šios stambesnės geografinės vietovės pavadinimas turi būti rašomas ne didesniu šriftu (nei aukštesniu, nei platesniu) nei 2/3 šrifto, kuriuo užrašyta saugoma kilmės vietos nuoroda.
            10.   Nuoroda į produkto specifikaciją
            
            https://info.agriculture.gouv.fr/gedei/site/bo-agri/document_administratif-d7275bf9-c6c4-43be-8478-caaef27859df